Document ID: 32010D0732

DECIZIA COMISIEI
din 30 noiembrie 2010
de aprobare a anumitor programe modificate de eradicare și de monitorizare a bolilor animalelor și a zoonozelor pentru anul 2010 și de modificare a Deciziei 2009/883/CE cu privire la contribuția financiară a Uniunii pentru programe aprobate prin decizia menționată anterior
[notificată cu numărul C(2010) 8290]
(2010/732/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Decizia 2009/470/CE a Consiliului din 25 mai 2009 privind anumite cheltuieli în domeniul veterinar (1), în special articolul 27 alineatele (5) și (6),
întrucât:
(1)
Decizia 2009/470/CE stabilește procedurile care reglementează participarea financiară a Uniunii la programele de eradicare, combatere și monitorizare a anumitor boli ale animalelor și zoonoze.
(2)
Decizia 2008/341/CE a Comisiei din 25 aprilie 2008 de stabilire a criteriilor comunitare pentru programele naționale de eradicare, combatere și monitorizare a unor boli animale și a zoonozelor (2) prevede că, pentru a fi aprobate conform măsurilor stabilite la articolul 27 alineatul (1) din Decizia 2009/470/CE, programele transmise Comisiei de statele membre pentru eradicarea, combaterea și monitorizarea bolilor animale și a zoonozelor enumerate în anexa la decizia respectivă trebuie să îndeplinească cel puțin criteriile stabilite în anexa la Decizia 2008/341/CE.
(3)
Decizia 2009/883/CE a Comisiei din 26 noiembrie 2009 de aprobare a programelor anuale și multianuale de eradicare, combatere și monitorizare a anumitor boli ale animalelor și zoonoze, prezentate de statele membre pentru 2010 și următorii ani, precum și a contribuției financiare a Comunității la aceste programe (3) aprobă anumite programe naționale și stabilește nivelul și valoarea maximă a contribuției financiare a Uniunii pentru fiecare program transmis de statele membre.
(4)
Comisia a evaluat rapoartele prezentate de statele membre privind cheltuielile efectuate pentru aceste programe. Rezultatele evaluării arată că unele state membre nu vor utiliza întreaga sumă alocată pentru anul 2010, în timp ce altele vor cheltui mai mult decât suma alocată.
(5)
În majoritatea statelor membre, programele privind rabia se apropie în prezent de atingerea obiectivului de eradicare a riscului pentru sănătatea publică și pentru sănătatea animalelor reprezentat de boala respectivă. Este adecvat să se ofere un sprijin financiar suplimentar pentru programele respective prin creșterea ratei finanțării, pentru a sprijini eforturile statelor membre în vederea eradicării bolii respective cât mai curând cu putință.
(6)
Statele membre au informat Comisia că limita maximă a rambursării testului de monitorizare pentru encefalopatiile spongiforme transmisibile la bovine aplicată în ultimii ani nu mai este realistă. Pe baza rezultatelor examinării acestei probleme de către Comisie, este adecvat să se mărească limita maximă a rambursării testelor menționate anterior, pentru ca ea să se apropie de costurile reale suportate de statele membre pentru a le efectua.
(7)
În consecință, este necesară adaptarea contribuției financiare a Uniunii pentru anumite programe naționale. Este necesară realocarea fondurilor de la programele naționale care nu vor utiliza întreaga sumă alocată la cele în legătură cu care se estimează că vor depăși această sumă. Realocarea ar trebui să se bazeze pe cele mai recente informații privind cheltuielile suportate efectiv de statele membre în cauză.
(8)
În plus, Portugalia a transmis un program modificat de eradicare a brucelozei bovine, Spania, Țările de Jos, Austria și Portugalia au transmis programe modificate de eradicare și monitorizare a bolii limbii albastre în zone endemice sau cu risc ridicat, iar Bulgaria și Polonia au transmis programe modificate de eradicare a rabiei.
(9)
Comisia a evaluat programele modificate respective atât din punct de vedere veterinar, cât și financiar. S-a constatat că programele respective sunt conforme cu legislația relevantă a Uniunii în domeniul veterinar și în special cu criteriile prevăzute în anexa la Decizia 2008/341/CE. Prin urmare, programele modificate ar trebui aprobate.
(10)
Prin urmare, Decizia 2009/833/CE ar trebui modificată în consecință.
(11)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Aprobarea programului modificat privind bruceloza bovină transmis de Portugalia
Programul modificat de eradicare a brucelozei bovine transmis de Portugalia la 25 mai 2010 se aprobă pentru perioada cuprinsă între 1 ianuarie 2010 și 31 decembrie 2010.
Articolul 2
Aprobarea programelor modificate privind boala limbii albastre în zone endemice sau cu risc ridicat transmise de anumite state membre
Următoarele programe modificate de monitorizare și eradicare a bolii limbii albastre în zone endemice sau cu risc ridicat se aprobă pentru perioada cuprinsă între 1 ianuarie 2010 și 31 decembrie 2010:
(a)
programul transmis de Spania la 17 mai 2010;
(b)
programul transmis de Țările de Jos la 20 septembrie 2010;
(c)
programul transmis de Austria la 29 martie 2010;
(d)
programul transmis de Portugalia la 12 mai 2010.
Articolul 3
Aprobarea programelor modificate privind rabia transmise de Bulgaria și de Polonia
Următoarele programe modificate de eradicare a rabiei se aprobă pentru perioada cuprinsă între 1 ianuarie 2010 și 31 decembrie 2010:
(a)
programul transmis de Bulgaria la 29 septembrie 2010;
(b)
programul transmis de Polonia la 28 septembrie 2010.
Articolul 4
Modificări la Decizia 2009/883/CE
Decizia 2009/883/CE se modifică după cum urmează:
1.
La articolul 1, alineatul (2) se modifică după cum urmează:
(a)
la litera (b), „5 000 000 EUR” se înlocuiește cu „3 600 000 EUR”;
(b)
literele (e) și (f) se înlocuiesc cu următorul text:
„(e)
1 200 000 EUR pentru Portugalia;
(f)
1 700 000 EUR pentru Regatul Unit.”
2.
La articolul 2, alineatul (2) se înlocuiește cu următorul text:
„(2) Contribuția financiară a Uniunii este stabilită la 50 % din costurile suportate de fiecare stat membru menționat la alineatul (1) pentru testele la tuberculină, pentru analizele de laborator și pentru despăgubirea proprietarilor animalelor sacrificate în cadrul acestor programe, fără să depășească:
(a)
12 500 000 EUR pentru Irlanda;
(b)
10 100 000 EUR pentru Spania;
(c)
2 800 000 EUR pentru Italia;
(d)
1 000 000 EUR pentru Portugalia;
(e)
27 000 000 EUR pentru Regatul Unit.”
3.
La articolul 3 alineatul (2), litera (a) se înlocuiește cu următorul text:
„(a)
3 000 000 EUR pentru Spania.”
4.
La articolul 4, alineatul (2) se modifică după cum urmează:
(a)
la litera (c), „1 600 000 EUR” se înlocuiește cu „1 650 000 EUR”;
(b)
la litera (e), „16 800 000 EUR” se înlocuiește cu „1 700 000 EUR”;
(c)
literele (i) și (j) se înlocuiesc cu următorul text:
„(i)
19 000 000 EUR pentru Spania;
(j)
33 500 000 EUR pentru Franța;”;
(d)
literele (l) și (m) se înlocuiesc cu următorul text:
„(l)
20 000 EUR pentru Letonia;
(m)
10 000 EUR pentru Lituania;”;
(e)
la litera (o), „780 000 EUR” se înlocuiește cu „70 000 EUR”;
(f)
la litera (q), „110 000 EUR” se înlocuiește cu „130 000 EUR”;
(g)
la litera (t), „5 200 000 EUR” se înlocuiește cu „2 100 000 EUR”;
(h)
la litera (v), „590 000 EUR” se înlocuiește cu „40 000 EUR”;
(i)
literele (x) și (y) se înlocuiesc cu următorul text:
„(x)
20 000 EUR pentru Finlanda;
(y)
850 000 EUR pentru Suedia.”
5.
La articolul 5, alineatul (2) se modifică după cum urmează:
(a)
la litera (a), „2 000 000 EUR” se înlocuiește cu „900 000 EUR”;
(b)
literele (d) și (e) se înlocuiesc cu următorul text:
„(d)
400 000 EUR pentru Danemarca;
(e)
25 000 EUR pentru Estonia;”
(c)
la litera (i), „2 500 000 EUR” se înlocuiește cu „1 400 000 EUR”;
(d)
la litera (k), „1 250 000 EUR” se înlocuiește cu „900 000 EUR”;
(e)
literele (m) și (n) se înlocuiesc cu următorul text:
„(m)
50 000 EUR pentru Letonia;
(n)
10 000 EUR pentru Lituania;”;
(f)
literele (t) și (u) se înlocuiesc cu următorul text:
„(t)
4 600 000 EUR pentru Polonia;
(u)
55 000 EUR pentru Portugalia;”;
(g)
literele (x) și (y) se înlocuiesc cu următorul text:
„(x)
600 000 EUR pentru Slovacia;
(y)
80 000 EUR pentru Regatul Unit.”
6.
La articolul 6, alineatul (2) se modifică după cum urmează:
(a)
la litera (a), „240 000 EUR” se înlocuiește cu „120 000 EUR”;
(b)
la litera (f), „300 000 EUR” se înlocuiește cu „550 000 EUR”;
(c)
la litera (i), „515 000 EUR” se înlocuiește cu „250 000 EUR”.
7.
La articolul 7 alineatul (2), „450 000 EUR” se înlocuiește cu „250 000 EUR”;
8.
La articolul 8, alineatul (2) se modifică după cum urmează:
(a)
la litera (e), „350 000 EUR” se înlocuiește cu „450 000 EUR”;
(b)
la litera (k), „650 000 EUR” se înlocuiește cu „1 300 000 EUR”;
(c)
la litera (t), „200 000 EUR” se înlocuiește cu „40 000 EUR”.
9.
Articolul 9 se modifică după cum urmează:
(a)
alineatul (2) se înlocuiește cu următorul text:
„(2) Contribuția financiară a Uniunii este stabilită la 100 % din costurile suportate de fiecare stat membru menționat la alineatul (1) pentru efectuarea testelor rapide asupra animalelor, astfel cum se menționează la articolul 12 alineatul (2) din Regulamentul (CE) nr. 999/2001, în anexa III capitolul A părțile I și II punctele 1-5 din Regulamentul (CE) nr. 999/2001 și în anexa VII la regulamentul menționat anterior, pentru efectuarea testelor de confirmare și a testelor moleculare inițiale de discriminare, astfel cum se menționează în anexa X capitolul C punctul 3 subpunctul 2 litera (c) punctul (i) din Regulamentul (CE) nr. 999/2001, la 50 % din costurile suportate de fiecare stat membru pentru compensarea proprietarilor animalelor eliminate din efectiv și distruse în conformitate cu programele lor de eradicare a BSE și a scrapiei și la 50 % din costul analizei eșantioanelor pentru analiza genotipică, fără să depășească:
(a)
2 340 000 EUR pentru Belgia;
(b)
440 000 EUR pentru Bulgaria;
(c)
1 380 000 EUR pentru Republica Cehă;
(d)
1 420 000 EUR pentru Danemarca;
(e)
11 260 000 EUR pentru Germania;
(f)
300 000 EUR pentru Estonia;
(g)
4 700 000 EUR pentru Irlanda;
(h)
2 000 000 EUR pentru Grecia;
(i)
6 480 000 EUR pentru Spania;
(j)
16 980 000 EUR pentru Franța;
(k)
7 210 000 EUR pentru Italia;
(l)
70 000 EUR pentru Cipru;
(m)
360 000 EUR pentru Letonia;
(n)
700 000 EUR pentru Lituania;
(o)
100 000 EUR pentru Luxemburg;
(p)
1 230 000 EUR pentru Ungaria;
(q)
30 000 EUR pentru Malta;
(r)
3 370 000 EUR pentru Țările de Jos;
(s)
1 510 000 EUR pentru Austria;
(t)
4 930 000 EUR pentru Polonia;
(u)
1 640 000 EUR pentru Portugalia;
(v)
1 000 000 EUR pentru România;
(w)
240 000 EUR pentru Slovenia;
(x)
650 000 EUR pentru Slovacia;
(y)
610 000 EUR pentru Finlanda;
(z)
970 000 EUR pentru Suedia;
(za)
5 920 000 EUR pentru Regatul Unit.”;
(b)
la alineatul (3) litera (a), „5 EUR pe test” se înlocuiește cu „8 EUR pe test;”.
10.
La articolul 10, alineatele (2) și (3) se înlocuiesc cu următorul text:
„(2) Contribuția financiară a Uniunii este stabilită la 75 % din costurile suportate de fiecare stat membru menționat la alineatul (1) pentru costul efectuării testelor de laborator în vederea detectării antigenului sau anticorpilor rabiei, izolării și caracterizării virusului rabiei, detectării markerului biologic și titrării momelilor vaccinale, precum și pentru achiziționarea și distribuirea de vaccinuri și de momeli în cadrul programelor, fără să depășească:
(a)
1 870 000 EUR pentru Bulgaria;
(b)
680 000 EUR pentru Ungaria;
(c)
7 380 000 EUR pentru Polonia;
(d)
820 000 EUR pentru România;
(e)
490 000 EUR pentru Slovacia.
(3) Valoarea maximă a costurilor rambursabilă statelor membre pentru programele menționate la alineatul (1) nu depășește, în medie:
(a)
pentru un test serologic: 12 EUR pe test;
(b)
pentru un test de detectare a tetraciclinei în oase: 12 EUR pe test;
(c)
pentru testele de imunofluorescență pentru anticorpi (TIF): 18 EUR pe test.”
11.
La articolul 11, alineatul (2) se modifică după cum urmează:
(a)
la litera (b), „20 000 EUR” se înlocuiește cu „40 000 EUR”;
(b)
la litera (d), „1 400 000 EUR” se înlocuiește cu „650 000 EUR”.
12.
La articolul 12, alineatul (2) se înlocuiește cu următorul text:
„(2) Contribuția financiară a Uniunii la programele menționate la alineatul (1) este stabilită la 50 % din costurile suportate de statele membre în cauză pentru analizele de laborator, fără să depășească:
(a)
25 000 EUR pentru Bulgaria;
(b)
300 000 EUR pentru Ungaria;
(c)
1 000 000 EUR pentru Polonia;
(d)
700 000 EUR pentru Spania.”
13.
La articolul 13, alineatele (3) și (4) se înlocuiesc cu următorul text:
„(3) Contribuția financiară a Uniunii este stabilită la 75 % din costurile suportate de fiecare stat membru menționat la alineatele (1) și (2) pentru costul efectuării testelor de laborator în vederea detectării antigenului sau anticorpilor rabiei, caracterizării virusului rabiei, detectării markerului biologic, stabilirii vârstei și titrării momelilor vaccinale, precum și pentru achiziționarea și distribuirea de vaccinuri și de momeli în cadrul programelor, fără să depășească:
(a)
1 360 000 EUR pentru Estonia;
(b)
1 400 000 EUR pentru Letonia;
(c)
540 000 EUR pentru Lituania;
(d)
200 000 EUR pentru Austria;
(e)
830 000 EUR pentru Slovenia;
(f)
150 000 EUR pentru Finlanda.
(4) Valoarea maximă a costurilor rambursabilă statelor membre pentru programele menționate la alineatele (1) și (2) nu depășește, în medie:
(a)
pentru un test serologic: 12 EUR pe test;
(b)
pentru un test de detectare a tetraciclinei în oase: 12 EUR pe test;
(c)
pentru un test de imunofluorescență pentru anticorpi (TIF): 18 EUR pe test.”
14.
La articolul 14 alineatul (2), „262 000 EUR” se înlocuiește cu „310 000 EUR”.
15.
La articolul 15, alineatul (2) se modifică după cum urmează:
(a)
la litera (a), „800 000 EUR” se înlocuiește cu „600 000 EUR”;
(b)
la litera (c), „750 000 EUR” se înlocuiește cu „500 000 EUR”.
16.
La articolul 16 alineatul (2), în teza introductivă, „8 200 000 EUR” se înlocuiește cu „4 000 000 EUR”.
Articolul 5
Destinatari
Prezenta decizie se adresează statelor membre.
Adoptată la Bruxelles, 30 noiembrie 2010.

Labels: 4
20
0
6
18
15